Document ID: 31992R3640

ΚΑΝΟΝΙΣΜΟΣ (ΕΟΚ) αριθ. 3640/92 ΤΟΥ ΣΥΜΒΟΥΛΙΟΥ της 14ης Δεκεμβρίου 1992 για την προσωρινή αναστολή των αυτόνομων δασμών του κοινού δασμολογίου για ορισμένα προϊόντα που προορίζονται για την κατασκευή, τη συντήρηση και την επισκευή αεροσκαφών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28.
την πρόταση της Επιτροπής,
Εκτιμώντας:
ότι η παραγωγή των προϊντων που αναφέρονται στον παρόντα κανονισμό είναι σήμερα ανεπαρκής ή ανύπαρκτη στην Κοινότητα και ότι, ως εκ τούτου, οι παραγωγοί δεν μπορούν να ανταποκριθούν στις ανάγκες των βιομηχανιών που χρησιμοποιούν αυτά στην Κοινότητα
ότι το συμφέρον της Κοινότητας είναι να προβεί σε ολική αναστολή των αυτόνομων δασμών για τα προϊόντα αυτά
ότι εναπόκειται στην Κοινότητα να αποφασίσει για την αναστολή των εν λόγω αυτόνομων δασμών
ότι, λαμβάνοντας υπόψη τις δυσχέρειες που παρουσιάζει η ακριβής εκτίμηση της εξέλιξης της οικονομικής κατάστασης στους σχετικούς τομείς στο προσεχές μέλλον, πρέπει να ληφθούν μόνο προσωρινά αυτά τα ανασταλτικά μέτρα και να καθοριστεί η διάρκεια ισχύος τους ανάλογα με τα συμφέροντα της κοινοτικής παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιανουαρίου έως τις 31 Δεκεμβρίου 1993, οι αυτόνομοι δασμοί του κοινού δασμολογίου, σχετικά με τα προϊόντα που αναφερόνται στο παράρτημα, αναστέλλονται ολοσχερώς, υπό τον όρο ότι πρόκειται για προϊόντα προορισμένα, υπό συνθήκες που καθορίζονται από τις αρμόδιες αρχές, για την κατασκευή, τη συντήρηση και την επισκευή των αεροσκαφών.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει σε κάθε κράτος μέλος.
Βρυξέλλες, 14 Δεκεμβρίου 1992.

Labels: 7
8
3
15